
  ส่วนที่  1
บทนำ
---------------------------------------------------------------

1.  ลักษณะของแผนพัฒนาสามปี 

“แผนพัฒนาสามปี”  หมายถึง  แผนพัฒนาเศรษฐกิจและสังคมขององค์กรปกครองส่วนท้องถิ่นที่สอดคล้องกับแผนยุทธศาสตร์การพัฒนา  อันมีลักษณะเป็นการกำหนดรายละเอียดแผนงาน/โครงการพัฒนาที่จัดทำขึ้นสำหรับปีงบประมาณในแต่ละปี  ซึ่งมีความต่อเนื่องและเป็นความก้าวหน้า ครอบคลุมระยะเวลาสามปี โดยมีการทบทวนเพื่อปรับปรุงเป็นประจำทุกปี

แผนพัฒนาสามปี   มีลักษณะเป็นแผนที่กำหนดกิจกรรมต่าง ๆ  ไว้ล่วงหน้า  เพื่อดำเนินการให้บรรลุตามภารกิจ  วัตถุประสงค์  นโยบาย และเป้าหมาย  ขององค์กรปกครองส่วนท้องถิ่นนั้น ซึ่งจะเกี่ยวข้องกับคุณภาพชีวิตความเป็นอยู่ที่ดีขึ้นของประชาชนในท้องถิ่นในอนาคต  มีการกำหนดทิศทางการพัฒนาท้องถิ่น จึงจำเป็นต้องกำหนดวิสัยทัศน์ หรือภาพในอนาคตและแปลงมาสู่การปฏิบัติ  และสอดคล้องกับยุทธศาสตร์การพัฒนากลุ่มจังหวัดและจังหวัด   ให้เป็นไปในทิศทางเดียวกันอย่างเป็นรูปธรรม  และใช้แผนพัฒนาสามปีดังกล่าว  เป็นกรอบในการจัดทำงบประมาณรายจ่ายประจำปีของท้องถิ่น เพื่อให้สอดคล้องกับการจัดทำแผนพัฒนาดังกล่าว  เทศบาลตำบลแหลมสัก จึงได้จัดทำแผนพัฒนาสามปี (พ.ศ.2559 – 2561) ขึ้น โดยได้กำหนดยุทธศาสตร์และวิสัยทัศน์ในการพัฒนาให้สอดคล้องกับแผนยุทธศาสตร์การพัฒนาของเทศบาลตำบลแหลมสัก  สภาพพื้นที่ สภาพเศรษฐกิจ สังคม ของเทศบาลตำบลแหลมสักเป็นหลัก ซึ่งมีการจัดประชุมประชาคมในเขตเทศบาล  และได้นำข้อมูลที่ได้รับจากการประชุมประชาคมมารวบรวม วิเคราะห์อย่างรอบด้านและเป็นระบบ  ซึ่งจะต้องสอดคล้องกับสภาพท้องถิ่น โดยแผนงานและโครงการทั้งหมดมีความสอดคล้องกับวิถีชีวิตของคนในชุมชน  และตรงกับสภาพปัญหาความต้องการของประชาชนในเขตเทศบาล โดยให้เป็นไปในแนวทางเดียวกับนโยบายของรัฐบาล  นโยบายยุทธศาสตร์การพัฒนาจังหวัด กลุ่มจังหวัด  อำเภอ  นโยบายของผู้บริหาร  และความต้องการของประชาชน   เพื่อให้เกิดประโยชน์ต่อการพัฒนาเทศบาลตำบลแหลมสักให้เจริญเติบโตอย่างก้าวหน้าสมดุล และยั่งยืน  นำไปสู่การพัฒนาคุณภาพชีวิตที่ดีของประชาชนต่อไปในอนาคต


ดังนั้น  เพื่อปฏิบัติให้เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548  และเพื่อกำหนดทิศทางการพัฒนาท้องถิ่นอย่างเป็นระบบ  เทศบาลตำบลแหลมสัก จึงได้จัดทำแผนพัฒนาสามปี (ปี 2559 – 251) ขึ้น 

2. วัตถุประสงค์ของการจัดทำแผนพัฒนาสามปี

แผนพัฒนาสามปี เปนการกําหนดทิศทางเปาหมาย  จากแผนยุทธศาสตรการพัฒนาและจากปญหา และความตองการของประชาชน  นํามาสูการกําหนดแผนงาน/โครงการ ลวงหนา เพื่อนํามาดําเนินการในปีนั้น   โดยมีวัตถุประสงคเพื่อใหการดําเนินงานตามแผนงาน/โครงการ  เกิดประสิทธิภาพและประสิทธิผล ประหยัด   เปนธรรม  เกิดพลังการทํางาน  เกิดความผูกพันธ์ตอองคกร  และเกิดการบริหารแผนงาน/โครงการ  ตามนโยบายของผูบริหาร  ใหบรรลุผลของการพัฒนาทองถิ่น  โดยภาพรวม คือ การมีสวนรวมของประชาชนและการพัฒนาทองถิ่นที่ยั่งยืน โดยมีวัตถุประสงค์  ดังนี้
1. เพื่อเปนการเตรียมโครงการตาง ๆ  ใหอยูในลักษณะที่พรอมบรรจุในเทศบัญญัติงบประมาณรายจายประจําปของเทศบาลตำบลแหลมสักและสามารถนําไปปฏิบัติไดทันทีเมื่อไดรับงบประมาณ
2. เพื่อแสดงความสัมพันธและเชื่อมโยงระหวางแผนยุทธศาสตรการพัฒนา แผนพัฒนาสามปีและการจัดทํางบประมาณรายจายประจําป 
3. เพื่อแสดงจุดหมายและแนวทางการพัฒนาในแผนปฏิบัติการประจําป วามีความสอดคลอง สามารถตอบสนองตอวัตถุประสงค  และเปาหมายรวมของการพัฒนาเทศบาลตำบลแหลมสักไดเพียงใด 
4. เพื่อรวมกันกําหนด ทิศทาง เปาหมาย และยุทธศาสตร การพัฒนาเทศบาล และวิธีการพัฒนาขีดความสามารถ ในการบริหารงานของเทศบาล 
5. เพื่อใหการดําเนินการตามแผนพัฒนาเทศบาลไดรับความสําเร็จสูงสุดสามารถกําหนดแนวทางการพัฒนาใหสอดคลองกับจุดหมายและแนวทางการพัฒนาระยะยาวและเพื่อใหสอดคลองกับแผนงานในระดับสูง   
3.  ขั้นตอนการจัดทำแผนพัฒนาสามปี 

การจัดทำแผนพัฒนาสามปีขององค์กรปกครองส่วนท้องถิ่น  เป็นการจัดทำแผนที่ถอดออกมาจากแผนยุทธศาสตร์การพัฒนา  เป้าประสงค์และโครงการ/กิจกรรมการพัฒนาที่สอดคล้องกับยุทธศาสตร์การพัฒนา ตามพันธกิจ ที่ตอบวิสัยทัศน์ขององค์กรปกครองส่วนท้องถิ่นที่กำหนดไว้  และเพื่อตอบสนองความต้องการและแก้ไขปัญหาให้กับประชาชนในมิติของพื้นที่

การจัดทำแผนพัฒนาสามปีขององค์กรปกครองส่วนท้องถิ่นมีขั้นตอนในการจัดทำ  ดังนี้
    ขั้นตอนที่ 1
จัดเก็บข้อมูลพื้นฐานในเขตเทศบาล เพื่อนำข้อมูลมาใช้ประกอบการจัดทำแผนพัฒนาสามปี

ขั้นตอนที่ 2
คณะกรรมการพัฒนาท้องถิ่นร่วมกับเทศบาลตำบลแหลมสักจัดประชุมประชาคม พร้อมส่วนราชการและรัฐวิสาหกิจที่เกี่ยวข้อง รวมถึงองค์กรภาคประชาชน และภาคธุรกิจเอกชน  บูรณาการความร่วมมือของทุกภาคส่วน  สร้างการมีส่วนร่วมของประชาชนในท้องถิ่น  เพื่อแจ้งแนวทางการพัฒนาท้องถิ่น  และรับทราบปัญหา ความต้องการของประชาชน

ขั้นตอนที่ 3
สำนัก/กอง/ส่วน ที่มีหน้าที่รวบรวมข้อมูลที่ได้พร้อมข้อมูลจากสำนัก/กอง/ส่วนอื่น ๆ  สนับสนุนการจัดทำแผนท้องถิ่น พิจารณาส่งให้คณะกรรมการสนับสนุนการจัดทำแผนพัฒนาท้องถิ่นยกร่างแผนพัฒนาท้องถิ่น



ขั้นตอนที่ 4
คณะกรรมการสนับสนุนการจัดทำแผนพัฒนาท้องถิ่น  จัดทำร่างแผนพัฒนาสามปีขององค์กรปกครองส่วนท้องถิ่น  และบัญชีโครงการพัฒนาที่ต้องประสานองค์การบริหารส่วนจังหวัดที่จะเสนอคณะกรรมการประสานแผนพัฒนาท้องถิ่นระดับอำเภอ  เพื่อประสานแผนพัฒนาขององค์กรปกครองส่วนท้องถิ่น  เสนอคณะกรรมการพัฒนาท้องถิ่นเพื่อพิจารณาให้ความเห็นชอบ

ขั้นตอนที่ 5
คณะกรรมการพัฒนาท้องถิ่นพิจารณาให้ความเห็นชอบร่างแผนพัฒนาสามปีขององค์กรปกครองส่วนท้องถิ่นและบัญชีโครงการพัฒนาที่ต้องประสานกับองค์การบริหารส่วนจังหวัดแล้วนำเสนอผู้บริหารท้องถิ่น

ขั้นตอนที่ 6
ผู้บริหารท้องถิ่นพิจารณาอนุมัติร่างแผนพัฒนาสามปีขององค์กรปกครองส่วนท้องถิ่น  และประกาศใช้แผนพัฒนาสามปีขององค์กรปกครองส่วนท้องถิ่น  และเสนอบัญชีโครงการพัฒนาที่ต้องประสานกับองค์การบริหารส่วนจังหวัดให้ คณะกรรมการประสานแผนพัฒนาท้องถิ่นระดับอำเภอเพื่อประสานแผนพัฒนาสามปีขององค์ปกครองส่วนท้องถิ่นกับแผนพัฒนาองค์การบริหารส่วนจังหวัด
4. ประโยชน์ของแผนพัฒนาสามปี 

การจัดทําแผนพัฒนาสามป  เปนเครื่องมือที่จะชวยใหเทศบาลไดพิจารณาอยางรอบคอบ ใหเห็นถึงความเชื่อมโยงระหวางแนวทางการดําเนินงานตาง ๆ  ที่อาจมีความเชื่อมโยงและสงผลทั้งในเชิงสนับสนุน   และเปนอุปสรรคตอกัน    เพื่อใหมีการตัดสินใจกําหนดแนวทางการดําเนินงานและใชทรัพยากรการบริหารของทองถิ่นอยางมีประสิทธิภาพ   ประโยชนของแผนพัฒนาสามปีมีดังตอไปนี้

1. เพื่อใช้เป็นเครื่องมือที่จะช่วยให้เทศบาลตำบลแหลมสักได้พิจารณาอย่างรอบคอบในการเชื่อมโยงระหว่างแนวทางการดำเนินงานต่างๆ  ที่อาจมีความเชื่อมโยงและส่งผลทั้งในเชิงสนับสนุนและเป็นอุปสรรคต่อกัน

2.  เพื่อให้เทศบาลตำบลแหลมสักมีแผนพัฒนาสามปีมาใช้เป็นเครื่องมือในการตัดสินใจกำหนดแนวทางการดำเนินงาน

3. เพื่อใช้เป็นเครื่องมือในการใช้ทรัพยากรการบริหารของเทศบาลตำบลแหลมสักอย่างมีประสิทธิภาพและเกิดประโยชน์สาธารณะสูงสุด

4 ช่วยให้เทศบาลตำบลแหลมสัก  พิจารณาให้ บุคลากร/หน่วยงานรับผิดชอบ  ได้เตรียมความพร้อมในการดำเนินงานไว้ล่วงหน้า

5.  ทำให้มีแนวทางการดำเนินงานที่ต่อเนื่อง และสามารถนำมาแก้ไขปัญหา ความต้องการของประชาชนได้ตามความจำเป็นและเร่งด่วน

6.  สามารถใช้เป็นกรอบในการจัดทำงบประมาณรายจ่ายประจำปีได้
*****************************************************************

